钦定古今图书集成/明伦汇编/氏族典/第493卷 > 《凌迪知万姓统谱》 > 孟威
## 钦定古今图书集成/明伦汇编/氏族典/第493卷 > 《凌迪知万姓统谱》 > 孟威

按《魏书孟威传》：“威字能重，河南洛阳人。历东宫齐帅、
羽林监。后以解北人之语，敕在著作，备推访。永平中，
出使高昌，还迁城门校尉、直阁将军。正光初，蠕蠕主
阿那瓌还国，以威为平北将军，假员外常侍，为使主
护送之。普泰中，除大鸿胪卿。天平三年卒。”